CELEX: 22005D0015
Language: sk
Date: 2005-02-08 00:00:00
Title: Rozhodnutie Spoločného výboru EHP č. 15/2005 z 8. februára 2005, ktorým sa mení a dopĺňa príloha XIII (Doprava) k Dohode o EHP

23.6.2005   
            
            
               SK
            
            
               Úradný vestník Európskej únie
            
            
               L 161/35
            
         ROZHODNUTIE SPOLOČNÉHO VÝBORU EHP
   č. 15/2005
   z 8. februára 2005,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 179/2004 z 9. decembra 2004 (1).
            
         
               (2)
            
            
               Nariadenie Európskeho parlamentu a Rady (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (2) bolo s úpravami začlenené do súčasnej dohody rozhodnutím Spoločného výboru EHP č. 179/2004 z 9. decembra 2004.
            
         
               (3)
            
            
               Nariadenie Európskeho parlamentu a Rady (ES) č. 1643/2003 z 22. júla 2003, ktorým sa mení a dopĺňa nariadenie (ES) č. 1592/2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (3), sa má začleniť do dohody.
            
         
               (4)
            
            
               Nariadenie Komisie (ES) č. 1701/2003 z 24. septembra 2003 prispôsobujúce článok 6 nariadenia (ES) č. 1592/2002 Európskeho parlamentu a Rady o spoločných pravidlách v oblasti civilného letectva a zriadení Európskej agentúry pre bezpečnosť letectva (4) sa má začleniť do dohody.
            
         
               (5)
            
            
               Nariadenie Komisie (ES) č. 104/2004 z 22. januára 2004 stanovujúce pravidlá organizácie a zloženia Odvolacej rady Európskej agentúry pre bezpečnosť letectva (5) sa má začleniť do dohody,
            
         ROZHODOL TAKTO:
   Článok 1
   Príloha XIII k dohode sa mení a dopĺňa takto:
   
               1.
            
            
               Do bodu 66n (nariadenie Európskeho parlamentu a Rady (ES) č. 1592/2002) sa vkladá tento text:
               „,zmenené a doplnené:
               
                           —
                        
                        
                           
                              32003 R 1643: Nariadenie Európskeho parlamentu a Rady (ES) č. 1643/2003 z 22. júla 2003 (Ú. v. EÚ L 245, 29.9.2003, s. 7),
                        
                     
                           —
                        
                        
                           
                              32003 R 1701: Nariadenie Komisie (ES) č. 1701/2003 z 24. septembra 2003 (Ú. v. EÚ L 243, 27.9.2003, s. 5).“
                        
                     
         
               2.
            
            
               Za bod 66n (nariadenie Európskeho parlamentu a Rady (ES) č. 1592/2002) sa vkladá tento bod:
               
                           „66o.
                        
                        
                           
                              32004 R 0104: Nariadenie Komisie (ES) č. 104/2004 z 22. januára 2004 stanovujúce pravidlá organizácie a zloženia Odvolacej rady Európskej agentúry pre bezpečnosť letectva (Ú. v. EÚ L 16, 23.1.2004, s. 20).“
                        
                     
         Článok 2
   Znenia nariadení (ES) č. 1643/2003, č. 1701/2003 a č. 104/2004 v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 9. februára 2005 za predpokladu, že Spoločnému výboru EHP budú do tohto dátumu zaslané všetky oznámenia podľa článku 103 ods. 1 dohody (6) alebo dňom nadobudnutia účinnosti rozhodnutia Spoločného výboru EHP č. 179/2004 z 9. decembra 2004, podľa toho, ktorý z týchto dátumov nastane neskôr.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. februára 2005
      
         
            Za Spoločný výbor EHP
         
         
            Predseda
         
         Richard WRIGHT
      
   
   
      (1)  Ú. v. EÚ L 133, 26.5.2005, s. 37.
   
      (2)  Ú. v. ES L 240, 7.9.2002, s. 1.
   
      (3)  Ú. v. EÚ L 245, 29.9.2003, s. 7.
   
      (4)  Ú. v. EÚ L 243, 27.9.2003, s. 5.
   
      (5)  Ú. v. EÚ L 16, 23.1.2004, s. 20.
   
      (6)  Nie sú uvedené žiadne ústavné požiadavky.